pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

บริษัท ไทยยูเนี่ยน โฟรเซ่น โปรดักส์ จำกัด (มหาชน) "TUF" มีการลงทุนในบริษัทย่อย 11 แห่ง
และบริษัทร่วม 2 แห่ง
โดยประกอบธุรกิจหลักเป็นผู้ผลิตและส่งออกอาหารทะเลแช่แข็งและบรรจุกระป๋อง นอกจากนี้
ยังครอบคลุมธุรกิจด้านอาหารสำเร็จรูปและอาหารว่าง รวมถึงผัก ผลไม้บรรจุกระป๋อง
และธุรกิจที่เกี่ยวเนื่อง เช่น สิ่งพิมพ์ บรรจุภัณฑ์ ร้านอาหาร ตลอดจนธุรกิจด้านพาณิชย์อิเล็คทรอนิคส์
อย่างไรก็ตาม ในปี 2544 บริษัทได้เพิ่มสัดส่วนการลงทุนใน บจ. ไทร-ยูเนี่ยน ซีฟู้ดส์ จากร้อยละ
50 เป็นร้อยละ 100 เนื่องจากบริษัทดังกล่าวมีเครื่องหมายการค้าที่มีชื่อเสียงและเป็นที่ยอมรับ
ในประเทศสหรัฐอเมริกา คือ "ชิคเก้นออฟเดอะซี" (CHICKEN OF THE SEA)

บริษัทและบริษัทย่อยมีกลยุทธ์ทางการตลาดหลายด้านด้วยกัน
โดยจะเน้นจุดเด่นด้านการผลิตสินค้าที่ได้มาตรฐาน มีคุณภาพสูง
ด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับระบบการตรวจสอบคุณภาพสินค้าทุกขั้นตอน
ทั้งนี้กลุ่มบริษัทยังมีห้องเย็นซึ่งใช้เก็บวัตถุดิบและสินค้าสำเร็จรูปขนาดใหญ่ถึง 26,900 ตัน
สินค้าของกลุ่มบริษัทได้ส่งไปจำหน่ายให้กับลูกค้าหลายประเทศทั่วโลก เช่น สหรัฐอเมริกา ญี่ปุ่น
สหภาพยุโรป เป็นต้น
ทำให้ฐานลูกค้ากว้างและสามารถลดความเสี่ยงจากภาวะเศรษฐกิจในแต่ละประเทศได้

ในส่วนของวัตถุดิบจะมีทั้งนำเข้าจากต่างประเทศ และสั่งซื้อภายในประเทศ
สำหรับวัตถุดิบที่นำเข้าจากต่างประเทศ ได้แก่ ปลาทูน่า และปลาหมึก
(ปลาหมึกจะมีทั้งนำเข้าและซื้อภายในประเทศในอัตราส่วน 50:50)
กลุ่มบริษัทจะทำการสั่งสินค้าร่วมกันเพื่อให้ได้ปริมาณสั่งซื้อจำนวนมาก
ซึ่งจะมีผลในการต่อรองกับผู้จำหน่าย โดยจะสั่งซื้อจากผู้จับปลาโดยตรง และผ่านทางบริษัทนายหน้า
ส่วนวัตถุดิบที่สั่งซื้อภายในประเทศ ได้แก่ กุ้งกุลาดำ
โดยกลุ่มบริษัทจะสั่งซื้อจากหลายพื้นที่ครอบคลุมทั่วประเทศ
เพื่อให้มั่นใจว่ามีจำนวนวัตถุดิบเพียงพอต่อการผลิต

ด้านโครงสร้างเงินทุนของบริษัท บริษัทมีทุนจดทะเบียน 869 ล้านบาท แบ่งเป็นหุ้นสามัญ
173,818,190 หุ้น มูลค่าที่ตราไว้หุ้นละ 5 บาท โดยมีทุนชำระแล้ว 749 ล้านบาท ทั้งนี้ในปี 2542
บริษัทได้มีการออกหุ้นกู้แปลงสภาพจำนวน 1,650,000 หุ้น มูลค่าหน่วยละ 1,000 บาท
ด้วยอัตราดอกเบี้ยคงที่ร้อยละ 3.00 ต่อปี โดยมีอายุ 4 ปี

ข้อมูลทางการเงิน โดยสรุป

  ----------------------------------- ----------- ----------- -----------
                                      2543        2542        2541

  รายได้จากการขาย (ล้านบาท)             19,120      19,581      22,517

  รายได้รวม (ล้านบาท)                   19,809      20,229      23,417

  กำไรขั้นต้น (ล้านบาท)                   3,029       3,314       3,439

  กำไรสุทธิ (ล้านบาท)                    1,510       1,762       1,207

  สินทรัพย์รวม (ล้านบาท)                  10,898      9,898       8,765

  หนี้สินรวม (ล้านบาท)                    3,240       3,277       2,736

  ส่วนของผู้ถือหุ้น (ล้านบาท)                6,997       6,182       4,192

  กำไรต่อหุ้น (บาท)                      10.08*      24.56       21.42

  เงินปันผล (บาท)                       5.10        12.00       10.25

  มูลค่าหุ้นตามบัญชี (บาท)                  46.71       82.53       69.86
  ----------------------------------- ----------- ----------- -----------

หมายเหตุ: ในปี 2543 บริษัทได้มีการเปลี่ยนแปลงมูลค่าหุ้นที่ตราไว้ จากเดิมหุ้นละ 10 บาทเป็น 5
บาท โดยทุนจดทะเบียนคงเดิม ดังนั้น จำนวนหุ้นที่เรียกชำระแล้ว จึงเปลี่ยนจาก 74,909,095
ล้านหุ้นในปี 2542 เป็น 149,818,190 หุ้นในปี 2543
10. การควบคุมภายใน

จากในปี 2542 บริษัทได้มีการจัดตั้งคณะกรรมการตรวจสอบขึ้น เพื่อดำเนินการตรวจสอบภายใน
ตลอดจนดูแลความเพียงพอและความเหมาะสมของระบบควบคุมภายในของบริษัท
และการติดตามดูแลการดำเนินงานของบริษัทย่อยว่าสามารถป้องกันทรัพย์สินของบริษัทและบริษัทย่อย
โดยคณะกรรมการตรวจสอบดังกล่าวจะมีความอิสระในการดำเนินงาน ดังนั้น
จากการที่คณะกรรมการตรวจสอบได้มีการเข้าตรวจสอบในส่วนงานต่างๆ
ของบริษัทและบริษัทย่อยระหว่างปีที่ผ่านมา ได้แสดงความคิดเห็นโดยสรุป ดังนี้

รายงานของคณะกรรมการตรวจสอบ

ในปี 2543
คณะกรรมการตรวจสอบได้สืบทอดเจตนารมณ์ในการดูแลให้มีการดำเนินการตามนโยบายของคณะกรรมการบริษัทอย่างมีประสิทธิภาพ
มีความโปร่งใส สามารถตรวจสอบการปฏิบัติงานได้ทุกขั้นตอน ไม่มีความขัดแย้งทางผลประโยชน์
เน้นเรื่องการตรวจสอบภายในและการควบคุมภายในเกี่ยวกับการปฏิบัติตามระเบียบ
ข้อกำหนดและกฎหมายต่างๆ ที่บริษัทต้องปฏิบัติ

คณะกรรมการตรวจสอบในปี 2543 แบ่งเป็น 2 ช่วง ช่วงแรก
ระหว่างเดือนมกราคมถึงเดือนกันยายน 2543 มีนายมานิต วิทยาเต็ม
เป็นประธานกรรมการตรวจสอบ ช่วงที่ 2 ระหว่างเดือนตุลาคมถึงเดือนธันวาคม 2543 มีนายศักดิ์
เกี่ยวการค้า เป็นประธานกรรมการตรวจสอบ มีพลตำรวจตรีประชา อนุเคราะห์ดิลก และนายกิติ
ปิลันธนดิลก เป็นกรรมการตรวจสอบ

ในปี 2543 คณะกรรมการตรวจสอบได้มีการประชุมรวม 9 ครั้ง เรื่องสำคัญที่ได้พิจารณาดำเนินการ
ได้แก่

1.  พิจารณาสอบทานงบการเงิน 3 ไตรมาสแรกของรอบการบัญชี พ.ศ. 2543
    ที่ผ่านการสอบทานของผู้สอบบัญชีแล้ว

2.  พิจารณางบการเงินประจำปี 2543 ที่ผู้สอบบัญชีเสนอ

3.  พิจารณาแผนการตรวจสอบภายใน ประจำปี 2543 ของบริษัท

4.  พิจารณาและทบทวนแนวทางการตรวจสอบของฝ่ายตรวจสอบภายใน

5.  พิจารณารายงานการตรวจสอบภายในด้านต่างๆ ของบริษัท

6.  ติดตามผลการศึกษาระบบกฎหมายภาษีอากร ที่มีผลกระทบกับบริษัทและบริษัทย่อยในต่างประเทศ

7.  ติดตามผลการตรวจสอบเรื่องสิทธิและผลประโยชน์ที่บริษัทและบริษัทย่อยได้รับจากการส่งเสริมการลงทุน

8.  มอบหมายให้ผู้จัดการฝ่ายการบัญชี
    ประมวลระบบการควบคุมภายในของบริษัทและประสานงานกับบริษัทย่อยทุกบริษัท
    ให้ประมวลระบบการควบคุมภายใน
    เพื่อนำมาพิจารณาทบทวนความเหมาะสมให้สอดคล้องกับความเสี่ยงในด้านต่างๆ
    ของแต่ละบริษัท

9.  พิจารณาเสนอแต่งตั้งผู้สอบบัญชีประจำปี 2544 และกำหนดค่าตอบแทน

นอกจากที่กล่าวมาแล้ว
คณะกรรมการตรวจสอบได้ออกไปเยี่ยมชมโรงงานของบริษัทและบริษัทย่อยในต่างจังหวัดรวม 5
บริษัท เพื่อสังเกตการปฏิบัติงานด้านต่างๆ นำมาเป็นข้อมูลในการให้ข้อสังเกตและข้อเสนอแนะ
รวมทั้งเพื่อเป็นพื้นฐานในการพิจารณารายงานผลการตรวจสอบด้านต่างๆ
ของฝ่ายตรวจสอบภายในอีกด้วย

คณะกรรมการตรวจสอบมีความเห็นว่า การดำเนินงานของบริษัทในปี 2543
เป็นไปตามระบบการควบคุมภายใน
มีการมอบอำนาจและการอนุมัติให้ดำเนินการตามหลักเกณฑ์ที่เหมาะสม
และคณะกรรมการตรวจสอบได้พิจารณางบการเงินประจำปี 2543 ของผู้สอบบัญชีแล้ว
เห็นสมควรให้นำเสนอต่อคณะกรรมการบริษัทพิจารณานำเสนอต่อที่ประชุมผู้ถือหุ้นต่อไป

นายศักดิ์ เกี่ยวการค้า นายกิติ ปิลันธนดิลก พล.ต.ต.ประชา อนุเคราะห์ดิลก

ประธานกรรมการตรวจสอบ กรรมการตรวจสอบ กรรมการตรวจสอบ
4. การวิจัยและการพัฒนา

ปัจจุบันบริษัทมีหน่วยงานวิจัยพัฒนาทำการทดลองหาวิธีการผลิตสินค้าให้มีประสิทธิภาพมากขึ้น
เพื่อลดต้นทุนการผลิต
โดยบริษัทมีการส่งทีมงานการผลิตและควบคุมคุณภาพไปศึกษาขั้นตอนการผลิตในต่างประเทศเป็นระยะๆ
จากการพัฒนาอย่างต่อเนื่องจนปัจจุบัน บริษัทมีระบบการแช่เยือกแข็ง 3 ระบบ คือ

1. ระบบ Air Blast Freezer เป็นการแช่เยือกแข็งอาหารทะเลสด หรือกึ่งสำเร็จรูปใน
ลักษณะเป็นชิ้นๆ หรือเป็นก้อน โดยใช้ระบบลมเป่า ด้วยอุณหภูมิระดับประมาณ -40 องศาเซลเซียส
นานประมาณ 7-10 ชั่วโมง ระบบ Air Blast Freezer สามารถจุได้ 10-20 ตันต่อครั้ง
และเก็บรักษาผลิตภัณฑ์ได้ในระยะเวลาอย่างต่ำ 1 ปี

2. ระบบ Contact Freezer เป็นการแช่เยือกแข็งอาหารทะเลสดในลักษณะเป็นก้อน
โดยใช้ระบบสัมผัสแผ่นโลหะนำความเย็น ด้วยอุณหภูมิระดับประมาณ -40 องศาเซลเซียส
นานประมาณ 2 ชั่วโมง ระบบ Contact Freezer สามารถจุได้ประมาณ 1 ตันต่อครั้ง
และเก็บวัตถุดิบได้ในระยะเวลานานประมาณอย่างต่ำ 1 ปี

3. ระบบ Individual Quick Frozen (IQF)
เป็นการแช่เยือกแข็งอาหารทะเลในลักษณะเป็นชิ้น โดยใช้เวลาประมาณ 15-30 นาที
ด้วยอุณหภูมิระดับประมาณ -40 องศาเซลเซียส สำหรับเครื่องจักรที่ใช้แอมโมเนีย
และอุณหภูมิระดับประมาณ -80 องศาเซลเซียส สำหรับเครื่องจักรที่ใช้คาร์บอนไดออกไซด์ชนิดเหลว
ระบบ IQF สามารถแช่เยือกแข็งผลิตภัณฑ์ได้ประมาณ 0.7 ตันต่อชั่วโมง
และเก็บรักษาผลิตภัณฑ์ในระยะเวลานาน ประมาณอย่างต่ำ 1 ปี

นอกจากนี้ บริษัทยังมีการพัฒนาผลิตสินค้าใหม่ๆ ซึ่งจะสร้างมูลค่าเพิ่มให้แก่ผลิตภัณฑ์มากขึ้น
เพื่อรองรับกับความต้องการของตลาดในอนาคต ทั้งนี้บริษัทมีงบประมาณสำหรับการวิจัยและพัฒนา
ประมาณ 10 ล้านบาท ต่อปี
6. โครงการในอนาคต

ในปี 2544 บริษัทได้เพิ่มสัดส่วนการลงทุนในบริษัท ไทร-ยูเนี่ยน ซีฟู้ดส์ จากร้อยละ 50 เป็นร้อยละ
100 โดยถือหุ้นผ่านบริษัท ไทยยูเนี่ยน อินเตอร์เนชั่นแนล จำกัด
เนื่องจากบริษัทดังกล่าวมีเครื่องหมายการค้าที่มีชื่อเสียงและเป็นที่ยอมรับ ได้แก่
"ชิคเก้นออฟเดอะซี" โดยมีสัดส่วนทางการตลาดในสหรัฐอเมริกาเท่ากับร้อยละ 17.5
รวมถึงก่อให้เกิดการแลกเปลี่ยนความรู้ความเชี่ยวชาญทางด้านการผลิต กลยุทธ์ทางการค้า
ทางเทคนิค และสารสนเทศอื่นๆ ทำให้กลุ่มบริษัทไทยยูเนี่ยนมีศักยภาพที่แข็งแกร่งยิ่งขึ้น

ในช่วงหลายปีที่ผ่านมาบริษัทได้ใช้กลยุทธ์ควบและซื้อหรือครอบงำกิจการ (Merger &
Acquisition) ทำให้ต้นปี 2544 บริษัทมีบริษัทย่อยจำนวน 11 บริษัท และบริษัทร่วมจำนวน 2
บริษัท สำหรับในปีนี้บริษัทจะชะลอการลงทุนเพิ่ม
แต่จะบริหารและพัฒนาบริษัทที่มีอยู่ให้เกิดผลตอบแทนแก่บริษัทและผู้ลงทุนอย่างสูงสุดและภายในระยะเวลาอันสั้น

บริษัทจะรักษารายได้ให้มีอัตราการเติบโตไม่ต่ำกว่าร้อยละ 10 ต่อปีในรูปของเงินเหรียญสหรัฐ
โดยรักษาคุณภาพของสินค้าเดิมและเพิ่มสินค้าใหม่ออกสู่ตลาดเพื่อสร้างความหลากหลายของผลิตภัณฑ์
นอกจากนี้โครงการขยายโรงงานกำหนดแล้วเสร็จประมาณกลางปี 2544
จะสามารถรองรับกำลังการผลิตได้เพิ่มขึ้น

บริษัทมีการวางแผนและบริหารการผลิตให้เกิดประสิทธิผลสูงสุดโดยมีต้นทุนการผลิตที่ต่ำที่สุดโดยเฉพาะต้นทุน
วัตถุดิบที่มีสัดส่วนร้อยละ 70 ถึง 80 ของต้นทุนการผลิตทั้งหมด สำหรับในปี 2544
ราคาวัตถุดิบปลาทูน่ามีแนวโน้มสูงขึ้นจึงนับเป็นผลดีกับบริษัท
เนื่องจากบริษัทคิดต้นทุนแบบราคาวัตถุดิบบวกด้วยกำไรขั้นต้น (Cost Plus Basis)
ซึ่งจะทำให้ลูกค้าส่วนใหญ่เร่งการซื้อสินค้าเร็วขึ้น

ปี 2544 บริษัทอยู่ในระหว่างรอการอนุมัติส่งเสริมการลงทุนจากคณะกรรมการส่งเสริมการลงทุน
(BOI) สำหรับผลิตภัณฑ์ใหม่ที่จะผลิตในโรงงานใหม่ที่กำลังก่อสร้าง รวมถึงบริษัทย่อย บริษัท
ไทยรวมสินพัฒนาอุตสาหกรรม จำกัด ได้รับอนุมัติส่งเสริมการลงทุนฉบับใหม่แล้วในต้นปี 2544 ทั้ง 2
แห่งจะได้รับการยกเว้นภาษีเงินได้นิติบุคคลเป็นระยะเวลา 8 ปี นับตั้งแต่วันที่มีรายได้
ซึ่งคาดว่าสามารถใช้สิทธิประโยชน์ได้ภายในปลายปี 2544

เนื่องจากการดำเนินธุรกิจส่วนใหญ่อยู่ในรูปเงินเหรียญสหรัฐ
บริษัทได้ตระหนักถึงความเสี่ยงจากความผันผวนของค่าเงินจึงได้ป้องกันความเสี่ยงโดยการทำสัญญาซื้อขายเงินตราต่างประเทศล่วงหน้า
ดังนั้นภายใต้การบริหารเงินที่ระมัดระวังทำให้บริษัทได้รับผลกำไรจากอัตราแลกเปลี่ยนมากพอสมควรโดยมิได้ทำการเก็งกำไรใดๆ
การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

1)  งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

2)  บริษัทได้จัดให้มีระบบการเปิดเผยข้อมูลที่ดี เพื่อให้แน่ใจว่า
    บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

3)  บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน (ฉบับปรับปรุงตาม COSO
    Integrated) ณ วันที่ 23 กุมภาพันธ์ 2559
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่า
เอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว บริษัทได้มอบหมายให้
นางปะราลี สุขะตุงคะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางปะราลี สุขะตุงคะ กำกับไว้ บริษัทจะถือว่า
ไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายไกรสร จันศิริ ประธานกรรมการ
............................………...............

2. นายชวน ตั้งจันสิริ กรรมการบริหาร
............................…….…..............

ผู้รับมอบอำนาจ

นางปะราลี สุขะตุงคะ เลขานุการบริษัทและผู้จัดการฝ่ายสำนักประธานเจ้าหน้าที่บริหาร
............................………...............
รายละเอียดเกี่ยวกับหัวหน้างานผู้ตรวจสอบภายในและหัวหน้างานกำกับดูแลปฏิบัติงานของบริษัท

ชื่อ : นายปองพล ผลิพืช

ตำแหน่ง : ผู้จัดการฝ่ายตรวจสอบภายใน

อายุ : 35 ปี

การศึกษา : ปริญญาตรี สาขาการสอบบัญชี มหาวิทยาลัยหอการค้าไทย

  ประสบการณ์การทำงาน : 2550 - ปัจจุบัน ผู้จัดการฝ่ายตรวจสอบภายใน บมจ.ไทยยูเนี่ยน
  กรุ๊ป

  2549 - ม.ค. 50 บริษัท เอสซีไอ ดับเบิ้ล อิมแพค จำกัด (ผู้ช่วยผู้จัดการฝ่ายตรวจสอบบัญชี)

  2544 - 2549 บริษัท บัญชีกิจ จำกัด (หัวหน้าฝ่ายตรวจสอบ)

ผู้สอบบัญชีรับอนุญาต เลขที่ 8549 / สภาวิชาชีพบัญชี

หลักสูตรที่จัดโดยสมาคมส่งเสริมสถาบันกรรมการไทย (IOD)

: Anti-Corruption – The Practical Guide ปี 2556
รายละเอียดเกี่ยวกับรายการประเมินราคาทรัพย์สิน

สำหรับปีที่ผ่านมา
บริษัทและบริษัทย่อยไม่มีการประเมินและตีราคาทรัพย์สินใหม่ในระหว่างรอบระยะเวลาบัญชี
แต่อย่างไรก็ตาม ทุกวันสิ้นรอบระยะเวลารายงาน
บริษัทและบริษัทย่อยจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ไม่มีตัวตนอื่นของบริษัทและบริษัทย่อย
หากมีข้อบ่งชี้ว่าสินทรัพย์ดังกล่าวอาจด้อยค่า
และจะทำการประเมินการด้อยค่าของค่าความนิยมและสินทรัพย์ไม่มีตัวตนที่มีอายุการให้ประโยชน์ไม่ทราบแน่นอนเป็นรายปี
บริษัทและบริษัทย่อยรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึง
มูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทและบริษัทย่อยประมาณการกระแสเงินสดในอนาคตที่กิจการคาดว่า
จะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทและบริษัทย่อยใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

บริษัทและบริษัทย่อยจะรับรู้รายการขาดทุนจากการด้อยค่าในส่วนของกำไรหรือขาดทุน
2.  ลักษณะการประกอบธุรกิจ

ประวัติความเป็นมาของบริษัท

บริษัท ไทยยูเนี่ยน โฟรเซ่น โปรดักส์ จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม
2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด ขึ้นก่อน ทั้งนี้
มีวัตถุประสงค์เพื่อประกอบกิจการอาหารทะเลแช่แข็งและนำเข้าส่งออก
รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531
จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด

จากนั้น ในปี 2535 บริษัทผู้ผลิตและจัดจำหน่ายรายใหญ่ในประเทศญี่ปุ่นได้แก่บริษัท มิตซูบิชิ จำกัด
และบริษัท ฮาโกโรโม่ ฟู้ดส์ จำกัด ซึ่งเป็นลูกค้าและผู้จำหน่ายของบริษัท
ได้เข้ามาร่วมลงทุนในบริษัท อย่างไรก็ตาม ในส่วนของผู้ถือหุ้นรายใหญ่ที่ถือเกินกว่าร้อยละ 10
ยังคงประกอบด้วยกลุ่มจันศิริ และกลุ่มนิรุตตินานนท์ จากนั้นบริษัทได้แปลงสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์ ตั้งแต่ปี 2537

ในระยะเวลาที่ผ่านมา บริษัทได้มีการเพิ่มทุนเพื่อขยายการดำเนินงานและสภาพคล่องมาจนปัจจุบัน
ทุนจดทะเบียนเปลี่ยนเป็น 869,090,950 บาท (869,090,950 หุ้น หุ้นละ 1 บาท)
และทุนชำระแล้ว 749,090,950 บาท จากหุ้นสามัญดังกล่าวมีหุ้นสามัญจำนวน 120,000,000 หุ้น
เป็นหุ้นที่ออกเพื่อรองรับสิทธิการแปลงสภาพของหุ้นกู้แปลงสภาพ จำนวนเงิน 1,650 ล้านบาท
ที่บริษัทได้ออกจำหน่าย เมื่อปี 2542 และภายหลังได้มีการแปลงสภาพเป็นหุ้นสามัญจำนวน 110
ล้านหุ้น เมื่อวันที่ 6 กุมภาพันธ์ 2545 มีผลทำให้ทุนชำระแล้วเปลี่ยนเป็น 859,090,950 บาท

บริษัท ไทยยูเนี่ยน โฟรเซ่น โปรดักส์ จำกัด (มหาชน)
ประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ
ปัจจุบันบริษัทมีโรงงานผลิต 1 แห่งที่จังหวัดสมุทรสาคร และเพื่อให้การดำเนินธุรกิจครบวงจร
ก่อให้เกิดประสิทธิภาพในการผลิต การบริหารต้นทุน และการให้บริการลูกค้าที่มีประสิทธิภาพ
บริษัทจึงดำเนินกลยุทธ์ขยายการลงทุนทั้งในแบบ Expansion และ Integration
โดยเข้าลงทุนในบริษัทย่อยรวม 11 แห่ง ซึ่งเป็นบริษัทในประเทศ 9 แห่งและต่างประเทศ 2 แห่ง
และลงทุนในบริษัทร่วม 2 แห่ง ครอบคลุมธุรกิจด้านอาหารสำเร็จรูปและอาหารว่าง เช่น
อาหารบรรจุกระป๋อง อาหารแช่แข็ง ตลอดจนอาหารว่างประเภทต่างๆ
ขณะเดียวกันได้ขยายธุรกิจเข้าสู่การดำเนินงานในรูปธุรกิจบรรจุภัณฑ์และสิ่งพิมพ์ ธุรกิจอาหารสัตว์
และธุรกิจโฮลดิ้งคอมปะนี ตลอดจนธุรกิจทางด้านพาณิชย์อิเลคทรอนิคส์ (E-Commerce)

บริษัทประกอบธุรกิจในกลุ่มธุรกิจต่างๆ โดยแบ่งเป็น ดังนี้

โครงสร้างรายได้จากการขายของบริษัทและบริษัทย่อย

Sales Structure of TUF and Subsidiaries

หน่วย: ล้านบาท

[TABLE]

* APC ถือหุ้นโดย SC และ Tri-U ถือหุ้นโดย TUI

หมายเหตุ: กลุ่มธุรกิจที่ 5 ไม่มีรายได้จากการขาย เนื่องจากเป็นธุรกิจการลงทุนในต่างประเทศ
11. รายการระหว่างกัน

บริษัทไม่มีรายการระหว่างกันกับบุคคลที่อาจมีความขัดแย้งในปีที่ผ่านมา
รวมถึงไม่มีบุคคลที่อาจมีความขัดแย้งถือหุ้นในบริษัทย่อย หรือบริษัทร่วมรวมกันเกินกว่าร้อยละ 5
ของจำนวนหุ้นที่มีสิทธิออกเสียงของบริษัทดังกล่าว

บริษัทคงมีแต่รายการธุรกิจกับกิจการที่เกี่ยวข้องกัน
ซึ่งได้เปิดเผยข้อมูลไว้แล้วในหมายเหตุประกอบงบการเงินข้อ 7

รายละเอียดเพิ่มเติมเกี่ยวกับการทำรายการดังกล่าว
นอกเหนือจากที่ได้เปิดเผยไว้ในหมายเหตุประกอบงบการเงินมีดังนี้

1.  รายการค่าเช่าและค่าบริการกับบริษัทอื่น

ตามที่ในหมายเหตุประกอบงบการเงินได้แสดงค่าเช่าและค่าบริการไว้ จำนวน 14 ล้านบาท
เกิดจากบริษัทจำเป็นต้องมีสำนักงานในกรุงเทพฯ เพื่อใช้ในการประสานงานต่างๆ
จึงเช่าพื้นที่สำนักงานสาขากรุงเทพฯ ของกลุ่มบริษัท ที่อาคารเอสเอ็มทาวเวอร์ ถนนพหลโยธิน
โดยทำสัญญาเช่ากับบริษัท จันศิริเรียลเอสเตท จำกัด ซึ่งประกอบธุรกิจหลักคือ พัฒนาอสังหาริมทรัพย์
ได้แก่ สำนักงาน ที่อยู่อาศัยให้เช่า โดยมีกรรมการของบริษัท ไทยยูเนี่ยน โฟรเซ่น โปรดักส์ จำกัด
(มหาชน) คือ นายไกรสร จันศิริ เป็นกรรมการและถือหุ้นอยู่ในอัตราร้อยละ 13
ของทุนจดทะเบียนของบริษัทดังกล่าว ในอัตราค่าเช่า 200-230 บาทต่อตารางเมตรต่อเดือน
และค่าบริการ 190-220 บาทต่อตารางเมตรต่อเดือน ทั้งนี้
อัตราค่าเช่าค่าบริการดังกล่าวขึ้นอยู่กับชั้นของอาคารที่ต่างกัน แต่อย่างไรก็ตาม
อัตราดังกล่าวถือเป็นอัตราค่าเช่าตามราคาตลาดทั่วไป

2.  รายการเงินให้กู้ยืมระยะสั้นแก่บริษัทที่เกี่ยวข้องกัน

เนื่องจากบริษัท ลัคกี้ ซูริมิ จำกัด
เป็นบริษัทที่ขายวัตถุดิบให้กับกลุ่มบริษัทมาเป็นระยะเวลานานและเป็นผู้ค้าที่ดีมาตลอด
ได้ขอกู้ยืมเงินจากบริษัท ไทยรวมสินพัฒนาอุตสาหกรรม จำกัด เพื่อใช้เป็นเงินทุนหมุนเวียน
โดยการออกตั๋วสัญญาใช้เงิน กำหนดชำระเงินคืนเมื่อทวงถาม
และให้อัตราดอกเบี้ยที่เหมาะสมไม่ต่ำกว่าต้นทุนของเงินทุนที่กู้มา คือร้อยละ 6.5

มาตรการ/ขั้นตอนการอนุมัติการทำรายการระหว่างกัน

เฉพาะกรณีเงินกู้ยืมระหว่างกัน

1.  บริษัทจะพิจารณาเบื้องต้นว่าผู้กู้เป็นบริษัทคู่ค้ากับบริษัทมาเป็นเวลานาน
    และมีความสัมพันธ์ทางการค้าที่ดี

2.  หากจำนวนเงินในการกู้ยืมมีมูลค่าเกินกว่า 30 ล้านบาท
    ให้นำเสนอต่อที่ประชุมคณะกรรมการเพื่อพิจารณาอนุมัติวงเงินให้กู้ยืม อัตราดอกเบี้ย
    และระยะเวลาการกู้ยืม ทั้งนี้จะต้องไม่นับเสียงของกรรมการผู้ซึ่งมีส่วนได้เสียในบริษัทนั้นๆ
    เช่น การมีกรรมการในบริษัทผู้ให้กู้เป็นผู้ถือหุ้นหรือผู้บริหารในบริษัทที่ขอกู้ยืมเงิน

นโยบายหรือแนวโน้มการทำรายการระหว่างกันในอนาคต

ขึ้นอยู่กับการพิจารณาตามขั้นตอนที่กล่าวไว้แล้วข้างต้น
ส่วนที่ 2

บริษัทที่ออกหลักทรัพย์

บริษัท ไทยยูเนี่ยน โฟรเซ่น โปรดักส์ จำกัด (มหาชน) ประกอบธุรกิจหลัก
เป็นผู้ผลิตและส่งออกอาหารทะเลแช่แข็งและบรรจุกระป๋อง โดยมีที่ตั้งสำนักงานใหญ่ เลขที่ 72/1
หมู่ที่ 7 ถนนเศรษฐกิจ 1 ตำบลท่าทราย อำเภอเมืองสมุทรสาคร จังหวัดสมุทรสาคร โทรศัพท์
(6634) 816500 โทรสาร (6634) 816499 และสำนักงานกรุงเทพฯ เลขที่ 979/12 ชั้นเอ็ม
อาคารเอสเอ็มทาวเวอร์ ถนนพหลโยธิน แขวงสามเสนใน เขตพญาไท กรุงเทพฯ 10400 โทรศัพท์
(662) 298-0024, 298-0537 - 41 โทรสาร (662) 298-0553 Website :
www.thaiuniongroup.com or www.thaiunion.co.th ทะเบียนบริษัทเลขที่ บมจ.336
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลฉบับนี้แล้ว ขอรับรองว่า
ข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย
และข้าพเจ้าทราบว่า หากข้อความและข้อมูลดังกล่าวไม่เป็นไปตามที่ข้าพเจ้าให้คำรับรองไว้
ผู้จองซื้อหลักทรัพย์อาจฟ้องร้องเรียกค่าเสียหายจากข้าพเจ้าได้ ตามมาตรา 82 หรือมาตรา 83
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้าพเจ้าอาจได้รับโทษตามมาตรา
278 แห่งพระราชบัญญัติเดียวกันด้วย

ในกรณีนี้ เพื่อเป็นหลักฐานว่า
เอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวปะราลี สุขะตุงคะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวปะราลี สุขะตุงคะ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายไกรสร จันศิริ ประธานกรรมการ
............................………...............

2. นายธีรพงศ์ จันศิริ ประธานกรรมการบริหาร
............................………...............

3. นายชาน ฮอน กิต กรรมการบริหาร
............................………...............

4. นายเชง นิรุตตินานนท์ กรรมการบริหาร
............................………...............

5. นายชวน ตั้งจันสิริ กรรมการบริหาร
............................………...............

6. นายชาน ชู วิง กรรมการบริหาร
............................………...............

7. นายยาซูโอะ โกโต้ กรรมการ ............................………...............

8. นายทาเคชิ อิโนอูเอะ กรรมการ
............................………...............

9. นายกิติ ปิลันธนดิลก กรรมการ ............................………...............

10. นายเอเดรียน คิ่น ซัน แลม กรรมการ
............................………...............

11. นางสาวชมนิตย์ สถิตยาธิวัฒน์ กรรมการ
............................………...............

12. นายชาน ชู ชง กรรมการบริหาร
............................………...............

13. นายศักดิ์ เกี่ยวการค้า กรรมการอิสระ
............................………...............

14. พล.ต.ต.ประชา อนุเคราะห์ดิลก กรรมการอิสระ
............................………...............

ผู้รับมอบอำนาจ

นางสาวปะราลี สุขะตุงคะ ผู้จัดการ สำนักงานประธานกรรมการบริหาร
............................………...............
1.  ปัจจัยเสี่ยง

1.  การกีดกันทางการค้าจากประเทศผู้นำเข้ารายใหญ่ ซึ่งออกมาหลายรูปแบบด้วยกัน
    ทั้งในรูปของการรวมกลุ่มการค้าเสรีในระดับโลกและในส่วนภูมิภาค
    เพื่อสร้างอำนาจในการต่อรองทางการค้าของประเทศในกลุ่มสมาชิก
    และมาตรการด้านกำหนดโควต้าการนำเข้า นอกจากนี้ยังมีการกีดกันในรูปแบบอื่นอีก เช่น
    การตัดสิทธิพิเศษทางภาษีศุลกากร (GSP) ของกลุ่มประชาคมยุโรป
    ตลอดจนความเข้มงวดเกี่ยวกับการตรวจสอบคุณภาพของประเทศผู้นำเข้ารายใหญ่

2.  เป็นอุตสาหกรรมที่ต้องสั่งซื้อวัตถุดิบจากต่างประเทศเป็นส่วนใหญ่
    ซึ่งราคาอาจมีการเปลี่ยนแปลงขึ้นลงตลอดเวลาตามภาวะตลาดโลก
    และบริษัทมีนโยบายในการกำหนดราคาขายตามราคาตลาดในช่วงนั้นๆ
    ในขณะที่วัตถุดิบได้มีการซื้อขายไว้ล่วงหน้าแล้ว
    จึงมีความเสี่ยงสำหรับผลต่างระหว่างราคาซื้อวัตถุดิบกับราคาขาย

3.  ความเสี่ยงอันเกิดจากอัตราแลกเปลี่ยนผันผวน เนื่องจากบริษัทมีลูกหนี้ เจ้าหนี้
    และเงินให้กู้ยืมเป็นสกุลเงินต่างประเทศ

4.  บริษัทมีการขยายการลงทุนในหลายธุรกิจซึ่งแตกต่างกันไป
    จึงมีความเสี่ยงในการบริหารงานและการจัดการเพื่อให้บริษัทย่อยมีการดำเนินงานที่ดี
    ซึ่งจะทำให้บริษัทได้รับผลตอบแทนที่ดีจากการลงทุนนั้นๆ ตามมา

อย่างไรก็ตามบริษัทคาดว่าจะสามารถลดปัจจัยความเสี่ยงเหล่านี้ลงได้ เนื่องจาก

-   บริษัทได้ติดตามพร้อมทั้งศึกษาผลกระทบที่อาจเกิดขึ้นกับบริษัทตลอด
    รวมทั้งยังเน้นนโยบายการผลิตสินค้าให้ได้มาตรฐานและมีคุณภาพ
    ประกอบกับมีการตรวจสอบทุกขั้นตอน จนได้รับการรับรองมาตรฐานคุณภาพระดับโลก

-   ผู้บริหารของบริษัทมีประสบการณ์ทางด้านอาหารทะเลมานาน และมีความสัมพันธ์ที่ดีกับ
    Supplier หลายราย รวมทั้งมีห้องเย็นขนาดใหญ่สามารถบรรจุวัตถุดิบได้ถึง 30,900 ตัน
    จึงสามารถสั่งซื้อและเก็บวัตถุดิบได้ในจำนวนมาก ทำให้บริษัทไม่มีปัญหาด้านวัตถุดิบขาดแคลน
    นอกจากนี้ จะมีการขายล่วงหน้า 1 เดือน ในขณะเดียวกันก็จะซื้อวัตถุดิบล่วงหน้า 1 เดือน
    ดังนั้น บริษัทจึงสามารถรู้ราคาล่วงหน้า และสามารถกำหนดราคาขายได้ถูกต้อง

-   บริษัทสามารถลดความเสี่ยงจากอัตราแลกเปลี่ยนเงินตราผันผวนลงไปได้มากเนื่องจากบริษัทมีการขายสินค้าสำเร็จรูปออกไปต่างประเทศจำนวนมากกว่า
    90% ของยอดขายทั้งหมด
    ทำให้บริษัทมีรายได้เป็นเงินตราต่างประเทศมาชำระค่าวัตถุดิบหรือค่าใช้จ่ายอื่นๆ
    ที่สั่งซื้อมาจากต่างประเทศ นอกจากนี้ บริษัทยังใช้เครื่องมือทางการเงินอื่นด้วย เช่น
    การทำสัญญาซื้อขายเงินตราต่างประเทศล่วงหน้า (Forward) เป็นต้น
    ประกอบกับการขายส่วนใหญ่ของบริษัทจะเป็นการขายโดยมีเลตเตอร์ออฟเครดิต

-   บริษัทให้ความสำคัญกับการบริหารและการจัดการบริษัทย่อย
    โดยการกำหนดนโยบายการดำเนินงานให้เป็นไปในทางเดียวกัน
    และยังเลือกลงทุนในบริษัทที่มีผู้บริหารเป็นผู้ถือหุ้นด้วย
    เพื่อก่อให้เกิดความมั่นใจว่าจะดูแลและบริหารงานให้มีผลการดำเนินงานที่ดี
    อีกทั้งยังจัดตั้งฝ่ายตรวจสอบภายใน
    เพื่อเข้าตรวจสอบบริษัทและบริษัทย่อยให้ดำเนินงานอย่างมีประสิทธิภาพ และโปร่งใส
13. ข้อมูลอื่นที่เกี่ยวข้อง

- นายทะเบียนหุ้นสามัญ : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก เขตคลองเตย

กรุงเทพมหานคร 10110

( (662) 359-1200 - 10

- นายทะเบียนหุ้นกู้แปลงสภาพ : บริษัท ไทยยูเนี่ยน โฟรเซ่น โปรดักส์ จำกัด (มหาชน)

เลขที่ 979/12 ชั้นเอ็ม อาคารเอสเอ็มทาวเวอร์

ถนนพหลโยธิน แขวงสามเสนใน เขตพญาไท

กรุงเทพมหานคร 10400

( (662) 298-0037 - 41 ต่อ 432

- ผู้สอบบัญชี : นายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182

นายณรงค์ พันตาวงษ์ ผู้สอบบัญชีรับอนุญาตเลขที่ 3315

นายรุทร เชาวนะกวี ผู้สอบบัญชีรับอนุญาตเลขที่ 3247

นางสาวรุ้งนภา เลิศสุวรรณกุล ผู้สอบบัญชีรับอนุญาตเลขที่ 3516

บริษัท สำนักงานเอินส์ท แอนด์ ยัง จำกัด

เลขที่ 193/136-137 ชั้น 33 อาคารเลครัชดา ออฟฟิศคอมเพล็กซ์

ถนนรัชดาภิเษกตัดใหม่ เขตคลองเตย

กรุงเทพมหานคร 10110

( (662) 264-0777, 661-9190

- ที่ปรึกษาหรือผู้จัดการภายใต้สัญญาการจัดการ

  - ไม่มี -